Wolfgang José Bournonville eta Urselekoa

Wolfgang José Bournonville eta Urselekoa, Flegnieseko II. kondea (Mons, Hainaut, 1715eko abenduaren 4a - Madril, 1784ko apirilaren 29a, Valoniako militarra izan zen, Espainiaren zerbitzura aritu zena. Karlos III.a Espainiakoaren agindupean Gipuzkoako kapitan orokorra izan zen.

Biografia 
Herbehereetako familia garrantzitsu batekoa zen, Sarseko markesaren semea. 1736an Corpseko guardiako kide sartu zen, Espainiako monarkiaren zerbitzura. Bertan alferez lehenengo eta teniente karguak lortu zituen, ondoren. 1743 eta 1748 artean Filipe I.a Parmakoaren alde aritu zen Austriako Ondorengotza Gerraren Italiako kanpainan. 1744an brigadier gradua eskuratu zuen, eta mariskala 1754an. 1748an Calatravako Ordenean sartu zen. 1760an teniente jeneral izendatu zuten eta 1767an Gipuzkoako kapitain orokor izendatu zuten. 1766ko matxinadaren errepresioan paper garrantzitsua izan zuen. 1768ko martxoaren 24an Aragoiko kapitain orokor izendatu zuten, eta Aragoiko Errege Audientziako presidente. 1769ko azaroaren 8an Corpseko guardiako kapitain izendatu zuten, hil arte izan zuen titulua.

Erreferentziak 

Belgikako militarrak
Austriako Ondorengotza Gerrako militarrak
Valoniarrak
Madrilen hildakoak